b'\n_START_ARTICLE_\nDerliaus nu\xc4\x97mimo talkos Taryb\xc5\xb3 S\xc4\x85jungoje\n_START_PARAGRAPH_\nDerliaus nu\xc4\x97mimo talkos Taryb\xc5\xb3 S\xc4\x85jungoje (Tarybin\xc4\x97s rudens talkos) \xe2\x80\x93 TSRS gyvavimo metu buvusios talkos derliui valstybiniuose \xc5\xabkiuose nuimti. \xc4\xae kol\xc5\xabkius ir tarybinius \xc5\xabkius pad\xc4\x97ti kol\xc5\xabkie\xc4\x8diams nuimti derli\xc5\xb3 buvo siun\xc4\x8diami miesto gyventojai, da\xc5\xbeniausiai studentai, mokiniai, valstybini\xc5\xb3 \xc4\xafstaig\xc5\xb3 darbuotojai ir armijos daliniai. Tai sudarydavo apie 10\xc2\xa0% vis\xc5\xb3 TSRS gyventoj\xc5\xb3. Net jeigu kaimuose buvo renkamas kitas derlius (runkeliai, morkos, kop\xc5\xabstai), rudeniniai darbai vis tiek vadinosi \xe2\x80\x9ebulviakasiu\xe2\x80\x9c (rus. \xd0\xba\xd0\xb0\xd1\x80\xd1\x82\xd0\xbe\xd1\x88\xd0\xba\xd0\xb0)._NEWLINE_Vasaros darbai vadinosi \xe2\x80\x9ekol\xc5\xabkis\xe2\x80\x9c, daug re\xc4\x8diau \xe2\x80\x9etarybinis \xc5\xabkis\xe2\x80\x9c, net jei reik\xc4\x97jo dirbti tarybiniame \xc5\xabkyje. Bulviakasio dalyviams buvo i\xc5\xa1saugoma visa alga, stipendija ir net i\xc5\xa1mok\xc4\x97davo nedidel\xc4\xaf pinigin\xc4\xaf pried\xc4\x85. Taip pat buvo dirbama ir vaisi\xc5\xb3 baz\xc4\x97se. Bendrai tokios pareigos pildymas vadinosi \xe2\x80\x9eatidirbimu\xe2\x80\x9c.\n_START_SECTION_\nEkonomin\xc4\x97s prie\xc5\xbeastys\n_START_PARAGRAPH_\nTarybin\xc4\x97s rudens talkos, derliaus nu\xc4\x97mimas (rus. \xd0\x9a\xd0\xb0\xd1\x80\xd1\x82\xd0\xbe\xd1\x88\xd0\xba\xd0\xb0 (\xd1\x81\xd0\xb1\xd0\xbe\xd1\x80 \xd1\x83\xd1\x80\xd0\xbe\xd0\xb6\xd0\xb0\xd1\x8f)) tur\xc4\x97jo dideli\xc5\xb3 ekonomini\xc5\xb3 prie\xc5\xbeas\xc4\x8di\xc5\xb3: suprast\xc4\x97jus kol\xc5\xabkie\xc4\x8di\xc5\xb3 darbo disciplinai ir nuolat stingant derliaus nu\xc4\x97mimo technikos, surinkti vis\xc4\x85 derli\xc5\xb3 buvo ne\xc4\xafmanoma. Taip pat nuolat tr\xc5\xabkstant darbo j\xc4\x97gos prakti\xc5\xa1kai nebuvo galima pasamdyti sezonini\xc5\xb3 darbuotoj\xc5\xb3._NEWLINE_Siun\xc4\x8diant i\xc5\xa1 t\xc5\xb3 pa\xc4\x8di\xc5\xb3 valstybini\xc5\xb3 ar mokyklini\xc5\xb3 \xc4\xafstaig\xc5\xb3 \xc4\xaf tuos pa\xc4\x8dius kol\xc5\xabkius ar tarybinius \xc5\xabkius rinkti derliaus jie prad\xc4\x97ti vadinti \xc5\xa1efuojamais.\n_START_SECTION_\nTalkos eiga\n_START_PARAGRAPH_\nDarbas bulviakasyje gal\xc4\x97jo b\xc5\xabti trumpas (vienai i\xc5\xa1eiginei), ar ilgas (kelet\xc4\x85 savai\xc4\x8di\xc5\xb3). Antru atveju miestie\xc4\x8diams buvo suteikiamas trumpalaikis gyvenamasi plotas (pionieri\xc5\xb3 stovyklos korpusas). Darbuotojai buvo maitinami kaimo valgykloje pusry\xc4\x8diais, pietumis ir vakariene. Darbo diena prasid\xc4\x97davo 8 valand\xc4\x85 ryto, baigdavosi - 5 val. vakaro (vidurdien\xc4\xaf - piet\xc5\xb3 pertrauka)._NEWLINE_Kiekvienam darbininkui buvo i\xc5\xa1skiriama lauko dalis, pavyzd\xc5\xbeiui, lysv\xc4\x97s, kuris jas tur\xc4\x97jo apdirbti. Da\xc5\xbenai buvo dirbama poromis, nes taip buvo lengviau pripilti mai\xc5\xa1us bulv\xc4\x97mis. Buvo nustatomos normos, ta\xc4\x8diau \xe2\x80\x9erealios\xe2\x80\x9c; tokios, kurias buvo galima \xc4\xafvykdyti. Darbininkai darbo metu tarpusavyje kalb\xc4\x97davosi. Vakarais tur\xc4\x97davo nema\xc5\xbeai laisvo laiko, tai prisigalvodavo \xc4\xafvairi\xc5\xb3 pramog\xc5\xb3._NEWLINE_Kontroliuoti tvark\xc4\x85 buvo paskiriamas atskiras \xc5\xbemogus i\xc5\xa1 kompartijos, komjaunimo; taip pat (arba) koks nors mokytojas ar d\xc4\x97stytojas. Atsakinga asmuo tiesiog pri\xc5\xbei\xc5\xabr\xc4\x97jo, kad b\xc5\xabt\xc5\xb3 laikomasi disciplinos. Kartu su kol\xc5\xabkio vadovais jis (pa)skirstydavo darb\xc4\x85. Kartais - ir pats dirbdavo. Piktybi\xc5\xa1kai vengiantys darbo talkininkai b\xc5\xabdavo veikiami moraliai ar net finansi\xc5\xa1kai. Kra\xc5\xa1tutiniais atvejais, pvz., studentai netgi gal\xc4\x97jo prarasti stipendij\xc4\x85._NEWLINE_Dal\xc4\xaf i\xc5\xa1 nuimto derliaus (pvz., kop\xc5\xabst\xc5\xb3, bulvi\xc5\xb3 mai\xc5\xa1\xc4\x85) kartais talkininkai pasiimdavo ir sau (t. y. \xe2\x80\x9evogdavo\xe2\x80\x9c). Patikrinus ir \xc4\xafkliuvus gr\xc4\x97s\xc4\x97 bauda, papeikimas ar net i\xc5\xa1metimas i\xc5\xa1 auk\xc5\xa1tosios mokyklos (instituto).'